Document ID: /roh_data/filtered/fineweb-2-filterrobots_roh.jsonl.gz/56232

Pro las spüertas staziunarias appartegnan:
La chasa da chüra «Chüra Lischana» es integrada i’l ospidal a Scuol. Quai pussibiltescha ün’assistenza optimala concernent la medicina e la chüra. L’instituziun spordscha ün nouv dachasa a persunas plü veglias chi nu pon plü abitar in lur ambiaint prüvà. L’assistenza es persunala ed individuala e’ls abitants profitan da divers avantags d’ün ospidal. Uschè eir d’üna cuschina frais-cha, regiunala e stagiunala sco eir d’üna cafetaria. Tuot las stanzas sun cleras, prüvadas e spordschan mincha confort. Il persunal da chüra ha in mera da promouver e mantegner las abiltats spiertalas, corporalas e socialas dals abitants. Il provedimaint es garanti eir in cas d’ün grond bsögn da chüra. Amalats da demenza e persunas cun modificaziuns psichicas vegnan assistits e chürats integrativamaing.
«Nossa fermezza es la vicinanza a l’ospidal. Nus profitain dals meidis sco eir da la fisioterapia directamaing in chasa. Illa Chüra Lischana mettain nus grond pais sün üna chüra ed assistenza individuala.»
Christian Grabner | Manader da la chasa da chüra Chüra Lischana
Center da sandà Engiadina Bassa
Chüra – chüra & assistenza
Chasa da chüra Chüra Lischana
Via da l’Ospidal 280
CH-7550 Scuol
Tel. +41 81 861 10 39
La chasa da chüra “Chasa Puntota” a Scuol es ün lö, ingio chi abitan persunas chi han dabsögn da sustegn e chi possan passantar lur vita uschè autonom sco pussibel. Las abitantas e’ls abitants dessan as sentir bain qua – cun tuot lur adüs ed aigna istorgia. La Chasa Puntota spordscha üna chüra ed assistenza cumpetenta, orientada als abitants e cumplessiva. Bainesser, sgürezza, efficacità e rendabilità sun la pozza da la gestiun. Las 65 stanzas d’ün let pon gnir indrizzadas tenor agen giavüsch.
Per l’assistenza sun partecipadas diversas gruppas da lavur. Ils bsögns e giavüschs individuals da las abitantas e dals abitants stan i’l center d’attenziun. Ils collavuraturs e las collavuraturas inscuntran ad Ellas/Els cun respet, amiaivlezza e stima. Autonomia, protecziun e sgürezza vegnan promovüdas e pussibiltadas cun üna structuraziun dal minchadi ch’Ellas/Els cundecidan.
La gruppa da chüra Arnica es ün lö particular. Ella s’ha specialisada sün l’assistenza e la chüra da persunas dementas. Quistas han dabsögn da la protecziun e dal sustegn da nus tuots. Nos böt es da pudair spordscher a quistas persunas la megldra qualità da viver pussibla.
Il team da chadafö spordscha mincha di pasts variats ed equilibrats. Tuot tenor ils bsögns o ordinaziun medicinala ed eir davo consultaziun cun la cussagliaziun da nudrimaint pon gnir preparadas las spaisas eir individualmaing. Confamiliars e visitas pon as partecipar als pasts sün giavüsch e sün preavis (Per ün giantar esa da’s preannunzchar infin il plü tard il di precedaint a las 12.00).
La cafetaria sta a disposiziun a tuots abitants e tuottas visitas. Per predschs favuraivels survegnan ils giasts üna vasta spüerta da bavrondas e dutscharias. La cafetaria es averta mincha di da las 08.00 fin a las 16.30.
«Il persunal da la Chasa Puntota as distingua cun üna chüra cumpetenta ed amuraivla. La terapia d’activaziun spordscha ün program multifari da divertimaint e d’occupaziun e l’üert invida a star pachific. La Chasa Puntota es ün lö d’inscunter cun sia plazzetta sulagliva e la cafetaria prüvada.»
Uwe Höllrigl | Manader da la chasa da chüra Chasa Puntota
ediziun marz 2023
ediziun schner 2023
ediziun november 2022
ediziun settember 2022
ediziun lügl 2022
ediziun mai 2022
Center da sandà Engiadina Bassa
Chüra – chüra & assistenza
Chasa da chüra Chasa Puntota
Via da la Dmura 421
CH-7550 Scuol
Tel. +41 81 861 21 00
General: <email-pii>
Chüra: <email-pii>
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.